Жарды-Кайыңды, суусу

Жарды-Кайыңды - Москва районунун аймагы аркылуу аккан суу. Чүй дарыясынын алабына кирет. Узундугу 31 км, алабынын аянты 191 км2. Кыргыз Ала-Тоосунун ортоңку бөлүгүнүн түндүк беттериндеги мөңгүлөрдөн башталып, Орто-Арык кыштагынан 3км түштүктөн агымы үзүлөт. Алабынын деңиз деңгээлинен орточо бийиктиги 3000м. Жалпы узундугу 72 км келген 28 куймасы бар. Алабынын жалпы аянты 4 км2 дей майда мөңгүлөр, 0,14 км2 болгон 6 көл орун алган. Май-сентябрда ташкындап, октябрь-апрелде тартылып агат. Көп жылдык орточо чыгымы 1,64 м3/сек. Июль айында суусу мол болот, орточо чыгымы 4,30 м3/сек. Айрым жылдары кыш айларында соолуп калат. Сугатка пайдаланылат. Жардыкайыңдыдан 10м3/секга жакын суу өткөрүүчү Каптал, Кумарык, Сай каналдары башталат. Өрөөнүндө Каптал-Арык, Орто-Арык, Күрпүлдөк Жана башка кыштактар жайгашкан.

 Колдонулган адабият 
 Кыргызстандын географиясы/Мамлекеттик тил жана энциклопедия борбору. Бишкек: 2004 ISBN 9967-14-006-2

Категория:Москва району
Категория:Кыргызстандын суулары‎
Категория:Тумар-2011